id en tr de en en en ca id de en id id id id id id id id ms ms id en ceb ms en id ms en en id id en nl en id en en en id en en en id en en en id id en en en id en en en id en id en en en fa en en en en en en en uz en en en en en en en en en en en en en en en en en en en en en en en
Bahasa Racun Ibu Bapa ke Jiwa Anak – Arkib ABAH.MY
April 25, 2015 hasrizalabduljamil Artikel
“Sopannya berbahasa dengan anak. Menyampah!” – The Grumpy Cat.
“Kenapa tak solat lagi? Tak dengar apa ABAH cakap tadi? Telinga mana? Tinggal kat hutan?” herdik abah.
“Awat menangis? Pondan?” sergah emak.
Biasa dengar ayat-ayat begini? Mungkin kita sudah terlalu biasa sehingga tidak perasan yang biasa itu adalah sesuatu yang luar biasa. Yang di luar kebiasaan. Luar tabi’i. Bagaimana boleh seorang ibu atau bapa berbahasa sinis, sarcastic kepada anak sendiri?
Dr. Haim G Ginott di dalam bukunya BETWEEN PARENT AND CHILD, mengatakan bahawa kebiasaan berbahasa sarcastic adalah satu penyakit mental yang serius di kalangan ibu. Dengan sumpahan perkataan, ibu bapa membina benteng penghalang untuk komunikasi yang efektif.
Kita tidak perasan, sergahan dengan racun sinis yang mengundang amarah hendak melawan itu menyebabkan anak-anak berfantasi untuk membalas dendam. Sarcasm tidak ada tempat dalam pendidikan dan keibubapaan.
Marah dengan ayat ‘kelakar’ agar sakit itu dibajukan dengan kehinaan, adalah lebih menyakitkan. Anak-anak yang sering disindir oleh ibu bapa menjadi anak-anak yang jiwanya penuh dendam, memberontak dan sangat jauh daripada komunikasi yang berkesan.
Wahai orang-orang yang beriman! Janganlah sesuatu puak (dari kaum lelaki) menyindir dan merendah-rendahkan puak lelaki yang lain, (kerana) harus puak yang disindir itu lebih baik daripada mereka; dan janganlah pula sesuatu puak dari kaum perempuan menyindir dan merendah-rendahkan puak perempuan yang lain, (kerana) harus puak yang disindir itu lebih baik daripada mereka. [al-Hujurāt 49: 11]
Dengarlah nasihat pakar kanak-kanak berbangsa Yahudi itu.
Sebab ayat 11 surah al-Hujurāt itu kita sudah lama buat-buat tak nampak.
Previous Post:Hentikan Penggunaan Media Sosial Anak-anak di Bawah Umur
Next Post:Debat di Hujung Minggu
April 29, 2015 at 3:45 am
Allahu.. kesiannya anak yang berdendam tanpa disedari dirinya dan ibu bapanya. Saya juga ada memarahi anak-anak dengan gaya sakarstik ini. Peringatan buat diri ini.
May 11, 2015 at 4:34 am
Anak-anak yang tak tahu apa2 menjadi mangsa cetek ilmu dan kurang sabar mak ayah dalam mendidik anak-anak. Semoga saya mampu mengubah diri agar menjadi ibu yang lebih baik!
June 20, 2015 at 5:24 am
Saya juga sedang memperkasakan diri dengan parenting method dlm mendidik anak. Terima kasih atas setiap penulisan berharga 🙂
ummu adam hawa says:
July 21, 2015 at 2:50 am
Assalamualaikum….kta2 seperti ini bukan shja xbole dtujukan pd ank2…tp jg utk psngan samada isteri atau suami….sbb dgn kta2 beunsurkan racun sgt mmberi kesan y besar pd physicologi stiap org n mampu merosakkan hbungan kekeluargaan…
July 22, 2015 at 9:48 am
Dalam sedar dan sedar saya sendiri sering berbahasa begitu pada anak. Bila fikir balik kita akan tau itu salah kita sbg parents..
Sama2 kita perkasakan diri
July 22, 2015 at 10:16 am
Macam mane pula kalau dah tegur elok2 sampai 5-6 kali ckap, anak masih tak berganjak. Sampai tinggi suara baru nak buat. Macam mane cara terbaik nak handle anak mcm ni ye?
July 23, 2015 at 9:47 am
Insafnye baca artikel ni..banyak sangat yang perlu diperbaiki dalam komunikasi dengan anak2
Pingback: 10 "Bahasa Dosa" Penyebab Anak Degil dan Bermasalah
Leave a Reply Cancel reply
Your email address will not be published. Required fields are marked *
Save my name, email, and website in this browser for the next time I comment.
This site uses Akismet to reduce spam. Learn how your comment data is processed.
Powered by WordPress and Poseidon.